钦定古今图书集成/明伦汇编/氏族典/第564卷 > 《凌迪知万姓统谱》 > 诸葛乔
## 钦定古今图书集成/明伦汇编/氏族典/第564卷 > 《凌迪知万姓统谱》 > 诸葛乔

按《蜀志诸葛亮传》：“乔字伯松，亮兄瑾之第二子也。本
字仲慎，与兄元逊俱有名于时。初，亮未有子，求乔为
嗣，瑾启孙权，遣乔来西，亮以乔为己适子，故易其字
焉。拜为驸马都尉，随亮至汉中，年二十五，建兴元年
卒。子攀，官至行护军翊武将军，亦早卒。诸葛恪见诛
于吴，子孙皆尽，而亮自有胄裔，故攀还复为瑾后。”